Támogatóidíj 
fizetési szabályzat

A Mini Talent SE Küldöttgyűlése az egyesületi alapszabálya (a továbbiakban Alapszabály) alapján, az egyesület tagjainak tagdíjfizetése tekintetében az alábbi részletes szabályozást (a továbbiakban Szabályzat) adja ki. 
1) Az egyesület Alapszabálya IV. fejezet 1. pontjának rendelkezése szerint az egyesületi tagok támogatói díj fizetésére kötelezettek. A támogatói díjjal a tag hozzájárul az egyesület működésének költségeihez, egyidejűleg annak fizetése az egyesülethez tartozás egy kifejezési formája. A befizetett támogatói díj összessége képezi az egyesület gazdálkodásának alapját, amelyet kiegészítenek az egyesület egyéb bevételei. 
2) Az egyesület a beszedett támogatói díjat a működés, azaz a sporttevékenység szervezésének finanszírozására, így különösen a sporteszközök, a nevezési díjak, a terembérlések költségeinek, valamint az edzők fizetésének biztosítására fordítja. A befizetett díj az egyesület tulajdonába kerül, így az vissza nem követelhető. 
3) A támogatói díj az egyesületi tag tagságához kötött állandó hozzájárulás, amelyet a rendes tagok havi rendszerességgel fizetnek. A támogatói díj fizetési kötelezettség nem kapcsolódik az edzések látogatásához, azaz az egyesületi tag abban az időszakban is köteles fizetni, amikor az edzéseket saját elhatározásából (pl. utazás miatti távollét stb.) nem látogatja vagy akadályoztatása miatt (pl. betegség, iskolai elfoglaltság stb.) nem tudja látogatni. 
A támogatói díjat minden év szeptember 1-től, a következő év június 30-ig kell megfizetni.
A támogatói díjat csak a nyári szünet ideje alatti időszakra NEM kell fizetni. 
Befizetett díjat visszaadni nem tudunk.
Amikor az egyesület működési okból de egyéb objektív okból (pl. járványügyi előírások, egyéb vis major helyzet) miatt ha nem tart rendszeres edzéseket, attól még kell támogatói díjat fizetni.
4) A támogatói díjat a rendes tagok a tagsági viszony létesítésétől kezdődően a tagsági viszony Alapszabályban írt megszűnéséig kötelesek fizetni. Az első fizetési kötelezettség a belépés naptári hónapját követő hónaptól számítandó, míg az utolsó fizetési kötelezettség a jogviszony megszűnésének hónapjára, mint tárgyhónapra áll fenn. 
5) Az egyesületi támogatói díj összege 2026. szeptember 01. napjától kezdődően havi 12.000,- Ft/fő. 
6) A támogatói díj fizetési kötelezettséget a tagok utalással teljesítik. A kiskorú, illetve önálló jövedelemmel nem rendelkező (felsőfokú tanulmányokat folytató) tagok fizetési kötelezettségét helyettük szülő, törvényes képviselő teljesítheti. Utóbbi esetben a fizetési kötelezettség továbbra is a tagot terheli, azaz a szülő, törvényes képviselő a befizetést a tag helyett végzi, azonban önállóan személyében kötelezettnek nem tekinthető. 
7) A támogatói díjfizetés átutalással történik az egyesület CIB Banknál vezetett 10701276-70693546-51100005 számú bankszámlájára. Az átutalás közlemény rovatában a beazonosíthatóság érdekében kérjük feltüntetni a tag nevét, valamint iskola/óvoda nevét, ahova jár az illető. A teljesítés napja az a nap, amikor a támogatói díj összegét az egyesület bankszámláján jóváírták. 
8) A támogatói díj fizetési kötelezettség a Küldöttgyűlés által megállapított mindenkori havi tagdíj összegének megfizetését jelenti. Történhet havi, 5 havi vagy 10 havi díj egy összegű befizetésével. Az 5 havi, illetve 10 havi díj egy összegben, előre, alulírott határidőben történő megfizetése fizetési kedvezménnyel jár. 
9) A havi támogatói díjfizetés legkésőbb a tárgyhót követő hónap 10. napjáig történik. 
10) Az 5 havi kedvezményes egy összegű támogatói díjfizetés legkésőbb a tagsági viszony létesítésének hónapját követő hónap utolsó napjáig, vagy már fennálló tagsági viszony esetén az utolsó kifizetett hónapot követő hónap utolsó napjáig előre fizetéssel történik. Amennyiben a fenti határidőig a tag az egy összegű befizetést teljesíti, abban az esetben részére az egyesület havi 1.000,- Ft kedvezményt ad, így tehát a teljesítendő támogatói díj 5 havi összege 55.000,- Ft. 
11) A 10 havi kedvezményes egy összegű támogatói díjfizetés legkésőbb a tagsági viszony létesítésének hónapját követő hónap utolsó napjáig, vagy már fennálló tagsági viszony esetén az utolsó kifizetett hónapot követő hónap utolsó napjáig előre fizetéssel történik. Amennyiben a fenti határidőig a tag az egy összegű befizetést teljesíti, abban az esetben részére az egyesület havi 2.000,- Ft kedvezményt ad, így tehát a teljesítendő támogatói díj 10 havi összege 100.000,- Ft. 
12) Amennyiben a 10) és 11) pontokban írt egy összegű befizetést a tag saját döntése alapján a tagsági jogviszony fennállása alatt teljesíti, abban az esetben a kedvezmény akkor jár, ha a befizetés legkésőbb az utolsó kifizetett hónapot követő hónap utolsó napjáig megtörténik. 
13) Az egyesület a családbarát működés jegyében ún. „testvér kedvezményt” biztosít azon tagok részére, akik közös háztartásban lakó testvérükkel egyidejűleg létesítenek vagy tartanak fenn tagsági jogviszonyt. Két testvér esetén a havi támogatói díj a második testvér után havi 8.000,- Ft. Minden további testvér után a kedvezmény a második testvér kedvezményével egyezik meg. 
14) Az egyesületi tagdíjbefizetések nyilvántartásának vezetéséről az egyesület elnöke gondoskodik. A befizetett díj összegéről a tag, illetve törvényes képviselője tájékoztatást kérhet, saját befizetéseiről szóló nyilvántartásba betekinthet. A tájékoztatási és betekintési jog kizárólag a saját befizetésekre vonatkozik. 
15) Az egyesület elnöke az esetleges támogatóidíj fizetési elmaradásokról, illetve 2 havi elmaradás esetén fizetési felszólítást küld a tagok részére. 2 havi díj tartozás esetén az érintett tag az egyesület által biztosított egyes tagi kedvezményeket (kedvezményes edzőtábori díj, térítésmentes egyesületi felszerelés használat, kedvezményes felszerelés vásárlás stb.) nem veheti igénybe. 3 havi díj tartozás esetén az egyesület elnöke a tag edzéslátogatási jogát felfüggeszti.
16) A tagok jogosultak írásban az egyesület elnökétől indokolt kérelemben halasztást kérni a támogatói díjfizetési kötelezettség teljesítésére, amennyiben erre méltányolható okuk van. A kérelemben a méltányolható okot, továbbá a fizetési halasztás mértékét meg kell jelölni. A kérelemre az egyesület elnöke 15 napon belül indokolt és méltányos érdemi választ ad a kérelmező részére. 
17)Jelen szabályzat 2026. szeptember 01. napján lép hatályba. 

